ΕΛΛΗΝΙΚΗ ΔΗΜΟΚΡΑΤΙΑ

 ΝΟΜΟΣ ΘΕΣΣΑΛΟΝΙΚΗΣ

 **ΔΗΜΟΣ ΒΟΛΒΗΣ**

ΔΕΛΤΙΟ ΤΥΠΟΥ

18 ΟΚΤΩΒΡΙΟΥ 2021

**Επανέναρξη για το Κέντρο Διά Βίου Μάθησης Δήμου Βόλβης**

***Για έξι διαφορετικά τμήματα αρχίζει η συλλογή αιτήσεων από τους ενδιαφερομένους***

Αρχίζει εκ νέου τη λειτουργία του το **Κέντρο Δια Βίου Μάθησης (ΚΔΒΜ) Δήμου Βόλβης**, από τον **δήμο Βόλβης**, τη **γενική γραμματεία Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας του υπουργείου Παιδείας**, καθώς και το **Ίδρυμα Νεολαίας και Διά Βίου Μάθησης**.

Στο Κέντρο θα μπορούν να υλοποιηθούν **προγράμματα γενικής εκπαίδευσης ενηλίκων** με εκπαιδευτικές δράσεις εθνικής και τοπικής εμβέλειας.

Ειδικά, στο ΚΔΒΜ του Δήμου Βόλβης **μπορούν να δημιουργηθούν τμήματα** για τα ακόλουθα προγράμματα:

1. **Σύγχρονη οικογένεια** (50 ώρες)
2. **Επιχειρηματικότητα και Τουριστική – Πολιτιστική Ανάπτυξη** (25 ώρες)
3. **Διαχείρισης διαπροσωπικών σχέσεων** (25 ώρες)
4. **Εθελοντικές δράσεις στην τοπική κοινωνία** (25 ώρες)
5. **Βασικά Γερμανικά Α1** (50 ώρες)
6. **Βασικά Ιταλικά Α1** (50 ώρες)

Σε **περιπτώσεις αναστολής της** **δια ζώσης εκπαίδευσης** λόγω περιοριστικών μέτρων για την αντιμετώπιση της πανδημίας covid-19, τα τμήματα μάθησης θα υλοποιούνται μόνο μέσω **τηλε-εκπαίδευσης (εξ αποστάσεως παρακολούθηση).**

Τα προσφερόμενα προγράμματα μπορούν να παρακολουθήσουν **ενήλικες ανεξαρτήτως χώρας καταγωγής, ηλικίας και μόρφωσης**, καθώς και **μέλη ευάλωτων κοινωνικά ομάδων**.

Για την ένταξη των ενδιαφερομένων στα τμήματα **απαιτείται η συμπλήρωση σχετικής αίτησης** με επίδειξη του δελτίου αστυνομικής ταυτότητας ή του διαβατηρίου του υποψήφιου.

Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του **Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

*Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:*

*Τηλ. :239330117, Ταχ. Διεύθυνση: Προφήτης, Email: antidimppa.volvis@gmail.com*

***Θα τηρηθεί σειρά προτεραιότητας.***